BLO-দের চাপ কমাতে কমিশনকে চিঠি রাজ্য মুখ্য নির্বাচনী আধিকারিকের

ওয়েবডেস্ক- বুথ লেভেল অফিসারদের (BLO) ওপর চাপ কমাতে উদ্যোগী রাজ্যের মুখ্য নির্বাচনী আধিকারিকের (State Chief Electoral Officer) দফতর। বিএলওদের পাশাপাশি ERO, AERO দের ও এসআইআর ফর্ম আপলোড এর ক্ষমতা দেওয়ার আবেদন। আবেদন জানিয়ে জাতীয় নির্বাচন কমিশনকে (Election Commission) চিঠি দিচ্ছে রাজ্যের মুখ্য নির্বাচনী আধিকারিক মনোজ কুমার আগরওয়াল (Chief Electoral Officer Manoj Kumar Agarwal)। এসআইআর (SIR) ফর্ম দেওয়া ও আপলোডিং এর ক্ষমতা একমাত্র বুথ লেভেল অফিসারদেরই দিয়েছে জাতীয় নির্বাচন কমিশন।

এস আই আর ফর্ম বাড়িতে বাড়িতে দেওয়ার পাশাপাশি জমা নেওয়ার জন্য ইতিমধ্যেই প্রতিদিন এর টার্গেট বুথ লেভেল অফিসারদের দিয়েছে জাতীয় নির্বাচন কমিশন। মোবাইল ফোন মারফত এত সংখ্যক এস আই আর ফর্ম আপলোড করতে বহু সময় লেগে যাচ্ছে বুথ লেভেল অফিসারদের।

বুথ লেভেল অফিসাররা এই কাজের জন্য অনেক ক্ষেত্রে মানসিকভাবে হয়রানির স্বীকার হচ্ছেন বলেও অভিযোগ এসেছে সিইও দফতরে। তার জেরে এবার বুথ লেভেল অফিসারদের ওপর এসআইআর প্রক্রিয়ার চাপ কমাতে উদ্যোগী সিইও দফতর। আজকেই চিঠি জাতীয় নির্বাচন কমিশনকে পাঠাচ্ছেন রাজ্যের মুখ্য নির্বাচনী আধিকারিক বলেই কমিশন সূত্রে খবর।

আরও পড়ুন- ‘রাজভবনে মজুত রয়েছে অস্ত্র-গোলাবারুদ’ রাজ্যপালকে বেনজির আক্রমণ কল্যাণের

প্রসঙ্গত, এসআইআর ঘোষণা হওয়ার পর থেকেই বুথ লেভেল অফিসার বা বিএলও-দের ওপর বাড়তি দায়িত্ব কাঁধে চেপেছে। বেশিভাগই প্রাথমিক স্কুলের কর্মীরা বিএলও’ দায়িত্ব সামলাচ্ছেন। স্কুলের কাজ সামলিয়ে তাদের পক্ষে বাড়ি বাড়ি গিয়ে এনুমারেশন ফর্ম দেওয়া থেকে সংগ্রহ করা সবটাই বেশ চাপের বলে অভিযোগ তাদের। এবার ফর্ম দেওয়ার পালা শেষ, সংগ্রহ তার পর ওয়েবসাইটে আপলোডের পালা। সব কিছু মিলিয়ে তাদের ওপর বাড়তি বোঝা চাপছে। এবার বিএলও’ সেই চাপ কমাতে উদ্যোগী রাজ্য।

দেখুন আরও খবর-